123.107 REGOLI DWAR TNAQQIS U KREDITI TA’ TAXXA (KWALIFIKI RILEVANTI GĦALL-INDUSTRIJA) L-AVVIŻ LEGALI 175 tal-2017, kif emendat bl-Avviż Legali 207 tal-2017. L-AVVIŻ LEGALI 175 tal-2017, kif emendat bl-Avviż Legali 207 tal-2017. 1. Titolu. (1) It-titolu ta’ dawn ir-regoli huwa r-Regoli dwar Tnaqqis u Krediti ta’ Taxxa (Kwalifiki Rilevanti għall-Industrija). (2) Dawn ir-regoli għandhom japplikaw għal applikazzjonijiet li jaslufi jew wara l-1 ta’ Jannar, 2017. Tifsir. 2. F’dawn ir-regoli, kemm-il darba r-rabta tal-kliem ma tkunx teħtieġ xort’oħra- "l-Att " tfisser l-Att dwar it-Taxxa fuq l-Income; Kap. 123. Kap. 123. " il-Kummissarju " tfisser il-Kummissarju tat-Taxxi; " id-Dipartiment " tfisser id-Dipartiment responsabbli għall-amministrazzjoni tal-iskema u l-ħruġ ta’ ċertifikati fi ħdan il-Ministeru responsabbli għall-Edukazzjoni; " linji gwida " tfisser il-linji gwida rilevanti kif ippubblikati mill-Ministeru minn żmien għal żmien; " Ministeru " tfisser il-Ministeru responsabbli għall-Edukazzjoni; "ġenituri " tfisser il-missier jew l-ommu tinkludi kull persuna li jkollha l-kura u l-kustodja, legali jew fattwali, ta’ student; " kwalifika rilevanti " tfisser ċertifikat, grad jew grad post-graduate approvat mill-Ministeru għall-finijiet ta’ dawn ir-regoli, li jiġi mogħti ma t-tlestija b’suċċess ta’ kors rilevanti u li jittieħed fi ħdan università, istituzzjoni jew entità oħra rikonoxxuta mill-Ministeru; "kors rilevanti " tfisser kors ta’ studji li jwassal għal kwalifika rilevanti; "student " tfisser individwu li qiegħed jattendikors rilevanti; " spejjeż għal studju " tfisser dawk il-miżati li jitħallsu minn kull individwu lill-università, istituzzjoni jew entità oħra rikonoxxuta mill-Ministeru għad-dħul u l-attendenza għall-kors rilevanti u biex jagħmel l-eżamijiet meħtieġa biex jikseb il-kwalifika rilevanti jew kif speċifikat fil-linji gwida. 3. (1) Bla ħsara għad-dispożizzjonijiet l-oħra ta’ din ir-regola, individwu li jkun student ikollu jedd għal kreditu ta’ taxxa kif imsemmi f’din ir-regola meta, wara li jattendikors rilevanti, itemm dak il-kors b’suċċess. (2) B’effett mill-1 ta’ Jannar 2017, il-kreditu ta’ taxxa msemmi f’din ir-regola għandu jkun ammont kif jista’ jiġi stabbilit mill-Ministeru li ma jkunx jeċċedi sebgħin fil-mija (70 %) tal-ispejjeż għall-istudju mħallsa mill-istudent għall-perijodu li jibda fid-data meta jibda l-kors rilevanti, sal-aħħar tal-kors rilevanti jew f’data speċifikata mill-Ministeru. (3) Il-kreditu ta’ taxxa msemmi f’din ir-regola għandu jkun dovut bħala tnaqqis mit-taxxa li jkollha titħallas minn dak l-individwu fuq il-qligħ taxxabbli tiegħu għas-sena ta’ stima li tibda fl-1 ta’ Jannar tas-sena li tkun minnufih wara dik is-sena li fiha tinkiseb il-kwalifika rilevanti, u kull ammont li ma jinqatax mit-taxxa li tkun trid titħallas għal dik is-sena ta’ stima jista’ jittieħed ’il quddiem biex jingħata bħala kreditu ta’ taxxa għal għaxar snin ta’ stima ta’ wara: Iżda l-benefiċjarju tal-kreditu ta’ taxxa msemmi f’dawn ir-regoli jista’ jkun l-istudent jew il-ġenituri tiegħuż tagħha, kif ikun il-każ. 4. Dokumentazzjoni meħtie [a. Il-kreditu ta’ taxxa msemmi f’din ir-regola m’għandux ikun dovut sakemm l-individwu ma jibgħatx lill-Kummissarju d-dokumenti li ġejjin flimkien mal-prospett tat-taxxa tiegħu għall-ewwel sena ta’ stima li fiha jintalab il-kreditu ta’ taxxa: (a) dikjarazzjoni li huwa m’għandux u ma kellu x jedd, minn imkien, għal rimbors ta’ jew kumpens għall-ispejjeż mitluba bħala kreditu ta’ taxxa jew xi parti minn dawk l-ispejjeż; u (b) kopja taċ-ċertifikat jew dokument ekwivalenti maħruġ minn università jew istituzzjoni rikonoxxuti mid-Dipartiment, li jkunu qegħdin jipprovdu dak il-kors, li jikkonferma li dak l-individwu jkun temm il-kors b’suċċess; u (ċ) kopja taċ-ċertifikat ta’ kreditu ta’ taxxa maħruġ mid-Dipartiment li tikkonferma li l-kwalifika miksuba tkun kwalifika rilevanti: Iżda l-Kummissarju jista’ jeħtieġ prova li tkun tikkonferma li dawk l-ispejjeż ikunu saru u l-awtentiċità taċ-ċertifikat li jissostanzja t-talba għal kreditu ta’ taxxa. 5. Ċertifikat ta’ kreditu ta’ taxxa. Emendat: A.L.207 tal-2017. Iċ-ċertifikat ta’ kreditu ta’ taxxa msemmi fir-regola 4(ċ) għandu jinħareġ mill-Ministeru skont linji gwida li jiġu pubblikati fuq il-website tal-Ministeru, wara li ssir applikazzjoni minn student, meta l-Ministeru jkun sodisfatt li l-applikazzjoni tkun applikazzjoni bonafideli tkun konformi mad-dispożizzjonijiet tar-regola 3, u meta, wara li jkun kiseb dak it-tagħrif kollu u jkun għamel dak l-istħarriġ li jkun qies meħtieġ, jidhirlu li jkun xieraq li jagħmel hekk, jista’ jiddeċiedi li l-kors inkwistjoni jkun kors rilevanti u jistabbilixxi sa fejn fil-fehma tiegħu, l-infieq imsemmi fl-applikazzjoni jkun infieq għal studju u kemm ikun meħtieġ u raġonevoli fil-kuntest tal-għan li għalihintnefaq, u l-ammonthekk stabbilit għandu jkun l-ogħla spiża kwalifikanti għall-istudju: Iżda l-Korporazzjoni m’għandhiex toħroġ ċertifikat ta’ kreditu ta’ taxxa dwar kors ta’ studju li jibda w ara l-31 ta’ Diċembru 2016 jew wara dik id-data li tiġi qabel kif il-Ministeru jista’ jispeċifika permezz ta’ avviż fil-Gazzetta: Iżda wkoll l-amministrazzjoni u l-ipproċessar ta’ applikazzjonijiet, kemm jekk pendenti jew le, li jkunu sottomessisa jew wara il-31 ta’ Diċembru, 2016, għandhom jiġu assenjati lill-Ministeru għall-Edukazzjoni u x-Xogħol: Iżda wkoll il-Ministeru m’għandux joħroġ iċ-ċertifikat ta’ kreditu ta’ taxxa fir-rigward ta’ applikazzjoni li tasal għand il-Ministeru wara sentejn mill-jum li fih tinkiseb il-kwalifika rilevanti.